“โสภณ” เรียกร้องทุกหน่วยงานร่วมจัดทำแผนแม่บทจราจร
รมว.คมนาคม ประกาศให้ทุกหน่วยงานร่วมกันวางแผนแม่บทวางระบบจราจรเพื่อความต่อเนื่อง จากปัจจุบันแยกกันทำ
8 มี.ค. 2553

รมว.คมนาคม ประกาศให้ทุกหน่วยงานร่วมกันวางแผนแม่บทวางระบบจราจรเพื่อความต่อเนื่อง จากปัจจุบันแยกกันทำ
นายโสภณ ซารัมย์ รมว.คมนาคม เปิดเผยว่า ขณะนี้ การจัดระบบการจราจรในแต่ละหน่วยงานเป็นไปในลักษณะแยกกันจัดทำ ฉะนั้น ตนจึงต้องการให้ทุกหน่วยงานร่วมมือกันเพื่อวางแผนแม่บทในการบริหารจัดการมีการออกแบบ มาตรฐานการทำงานในภาพรวมที่ชัดเจนมากขึ้น และหากในท้องถิ่นไม่มีศักยภาพหรือขาดแคลนงบประมาณในการจัดการ โดยเฉพาะเรื่องโครงข่ายถนนนั้น ให้หน่วยงานของท้องถิ่นรวบรวมและเสนอให้กรมทางหลวง (ทล.) และกรมทางหลวงชนบท(ทช.) เข้ามารับไปดูแลแทนจนกว่าท้องถิ่นจะมีงบประมาณและรับช่วงต่อไปดำเนินการ 
“โครงสร้างพื้นฐานระหว่างเมืองหรือท้องถิ่นนั้นมีความจำเป็นต่อเนื่องเช่นเดียวกับโครงข่ายถนนในระดับประเทศ หากท้องถิ่นไม่มีความสามารถหรือไม่มีงบประมาณในการจัดการ เราก็ควรให้กรมทางหลวง หรือกรมทางหลวงชนบทมาดูแลแทน เพื่อให้ถนนมีความต่อเนื่องสำหรับขนส่งสินค้า”  นายโสภณ กล่าว